Жири у саставу Лана Николић, Ана Манојловић и Мирјана Дамјановић Вучковић су једногласно одлучиле да на овогодишњем новинарском конкурсу Цвет једнакости, награде буду додељене у само две категорије. У категорији радијског и штампаног новинарства.

Разлог је тај што иако је пристигао велики број радова, већина није испунила основне новинасрке стандарде, а камо ли заслужила да буду истакнути као пример доброг и одговорног извештавања о особама са инвалидитетом. Не само да тематици нису пришли професионално, него су често особе са којима су разговарале стављале у сензационалистички миље или чак пренаглашавали њихове недостатке, тако да нису испунили ни основне стандарде доброг новинарства, а камо ли заслужили било какву врсту јавне похвале.

Жири је предложио да се средства која су намењена за наградни фонд прерасподеле у обуку новинара о извештавању о овако озбиљним темама и важним за цело друштво, јер је то једини начин и пут да се положај особа са инвалидитетом промени. Новинари мењају и праве слику о свету, а како ће је променити ако сами не познају тематику и не знају како да је на најбољи начин представе онима којима се чини да је то увек туђи проблем, истакла је председница жирија Ана Манојловић и децидно одбила да радовима који су испод просека да било какво новинасрко и друштвено признање.

У Ужицу, 16.03.2017. У име жирија Новинарског конкурса 4. „Кикиних дана“,

 Ана Манојловић